CELEX: 32013D0113
Language: bg
Date: 2013-03-01 00:00:00
Title: 2013/113/ЕС: Решение за изпълнение на Комисията от 1 март 2013 година за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн (нотифицирано под номер C(2013) 1089)  текст от значение за ЕИП

5.3.2013   
            
            
               BG
            
            
               Официален вестник на Европейския съюз
            
            
               L 61/11
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 1 март 2013 година
   за продължаване на валидността на Решение 2006/502/ЕО относно изискването към държавите членки да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн
   (нотифицирано под номер C(2013) 1089)
   (текст от значение за ЕИП)
   (2013/113/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2001/95/ЕО на Европейския парламент и на Съвета от 3 декември 2001 г. относно общата безопасност на продуктите (1), и по-специално член 13 от нея,
   като има предвид, че:
   
               (1)
            
            
               С Решение 2006/502/ЕО на Комисията (2) от държавите-членки се изисква да приемат мерки, за да гарантират, че на пазара се пускат единствено запалки, които са обезопасени спрямо деца, и да забранят пускането на пазара на запалки с нестандартен дизайн.
            
         
               (2)
            
            
               Решение 2006/502/ЕО е прието в съответствие с разпоредбите на член 13 от Директива 2001/95/ЕО, която ограничава валидността на решението за период, не по-дълъг от една година, но допуска тя да бъде потвърждавана за допълнителни периоди, никой от които не може да надвишава една година.
            
         
               (3)
            
            
               Срокът на действие на Решение 2006/502/ЕО беше удължаван за едногодишни периоди— за първи път с Решение 2007/231/ЕО на Комисията (3) до 11 май 2008 г., за втори път — с Решение 2008/322/ЕО на Комисията (4) до 11 май 2009 г., за трети път — с Решение 2009/298/ЕО на Комисията (5) до 11 май 2010 г., за четвърти път — с Решение 2010/157/ЕС на Комисията (6) до 11 май 2011 г., за пети път — с Решение 2011/176/ЕС на Комисията (7) до 11 май 2012 г., и за шести път — с Решение 2012/53/ЕС на Комисията (8) до 11 май 2013 г.
            
         
               (4)
            
            
               Все още на пазара се пускат запалки, които не са обезопасени спрямо деца. Присъствието им следва да се намали допълнително чрез засилени дейности по надзор на пазара — от изготвяне на целеви извадки до ефективни ограничителни мерки.
            
         
               (5)
            
            
               При липсата на други задоволителни мерки по отношение на безопасността на запалките спрямо деца е необходимо да се продължи валидността на Решение 2006/502/ЕО за още 12 месеца.
            
         
               (6)
            
            
               Поради това Решение 2006/502/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на комитета, създаден с Директива 2001/95/ЕО,
            
         ПРИЕ НАСТОЯЩОТО РЕШЕНИЕ:
   Член 1
   В член 6 от Решение 2006/502/ЕО параграф 2 се заменя със следното:
   
      „2.   Настоящото решение се прилага до 11 май 2014 г.“
   
   Член 2
   Държавите-членки вземат необходимите мерки, за да се съобразят с настоящото решение най-късно до 11 май 2013 г. и публикуват тези мерки. Те незабавно информират Комисията за това.
   Член 3
   Адресати на настоящото решение са държавите членки.
   
      Съставено в Брюксел на 1 март 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 11, 15.1.2002 г., стр. 4.
   
      (2)  ОВ L 198, 20.7.2006 г., стр. 41.
   
      (3)  ОВ L 99, 14.4.2007 г., стр. 16.
   
      (4)  ОВ L 109, 19.4.2008 г., стр. 40.
   
      (5)  ОВ L 81, 27.3.2009 г., стр. 23.
   
      (6)  ОВ L 67, 17.3.2010 г., стр. 9.
   
      (7)  ОВ L 76, 22.3.2011 г., стр. 99.
   
      (8)  ОВ L 27, 31.1.2012 г., стр. 24.